
And विद्याधर शर्मा गौड, नेदाचार्य 
पर? मदनमोहन sms |. 

प्रकाशक--गोविन्दभवन-कार्यालय, गीताप्रेस, गोरखपुर 

[ यह संध्योपासनविधि हमारे यहाँसे प्रकाशित 'नित्यकर्म-प्रयोग'मेंसे ही अलग छापी गयी है । 1 

॥ श्रीहरिः ॥ 


संध्योपासनविधि 


ब्राह्म मुहूर्तमें जब चार घड़ी रात बाकी रहे, शयनसे उठकर भगवानका स्मरण करे; फिर 
शौच-स्लानके अनन्तर शुद्ध वस्त्र धारण करके पवित्र तथा एकान्त-स्थानमें कुश अथवा कम्बल 
आदिके आसनपर पूर्व, ईशान अथवा उत्तर दिशाकी ओर मुँह करके बैठे। [तीनों कालकी 
संध्यामें उपर्युक्त दिशाओंकी ओर ही मुँह करके बैठना चाहिये, केवळ सूर्यार्घ्यदान, सूर्योपस्थान 
और गायत्रीजप सूर्याभिमुख होकर करना आवश्यक है।] बायें हाथमें तीन कुश और दायें हाथमें 
दो कुशोंकी बनी हुई पवित्री ॐ पवित्रे स्थो वैष्णव्यौ---- ' इस मन्त्रसे धारण करे। कुशके 
अभावमें सोने, चाँदी अथवा ताँबेकी अँगूठी पहनकर भी कार्य किया जा सकता है। ३#कार 
और व्याहतियोंसहित गायत्री-मन्त्रका उच्चारण करके शिखा बाँध ले, यदि पहलेसे ही शिखा बैंधी 

हो तो उसका स्पर्शमात्र कर ले। एक जोड़ा शुद्ध यज्ञोपवीत* धारण किये रहना आवश्यक 

है। देहपर धौतवस्नके अतिरिक्त एक उत्तरीय वस्त्र (चादर या गमछा आदि) डाले रहना 

चाहिये | उत्तरीय वस्त्रके अभावमें एक और यज्ञोपवीत (कुल मिलाकर तीन यज्ञोपवीत) धारण 

किये रहे | फिर किसी पात्रमें शुद्ध जल रखकर उसे बायें हाथमें उठा ले और दायें हाथके कुरासे 

अपने शरीरपर .जल सींचते हुए निम्नाङ्कित मन्त्र पढ़े 

š 3 ३% अपवित्रः पवित्रो वा सर्वावस्थां. गतोऽपि वा । 
यः स्मरेत्पुण्डरीकाक्षं स॒ बाह्याभ्यन्तरः शुचिः ॥ 

“मनुष्य अपवित्र हो या पवित्र अथवा किसी भी दशामें स्थित हो, जो पुण्डरीकाक्ष (कमलनयन) 


* यहाँ आवश्यक समझकर नूतन यज्ञोपचीत-धारणका समय तथा उसकी संक्षिप्त विधिका उल्लेख किया जाता है। 
अशौचके समाप्त होनेपर, मूत्र-पुरीषोत्सर्ग करते समय दाहिने कानके ऊपर जनेऊ रखनेमें भूल होनेपर या उसके गिरने अथवा 
टूट जानेपर नूतन यज्ञोपवीत धारण करना चाहिये | इसके घारणकी संक्षिप्त विधि यह है--स्तरानके अनन्तर आसनपर बैठकर 
आचमन करे, फिर यज्ञोपवीतको लेकर 'आपो हि B आदि मन्त्रों-द्वारा जलसे उसका अभिषेक करे | तत्पश्चात्‌ उसके नो 
तन्तुओंमें क्रमशः कार, अभि, सर्प, सोम, पितर, प्रजापति, वायु, यम और विश्वेदेवकी तथा तीन अन्थियोंमें क्रमशः ब्रह्मा, 

भगवान्‌ विष्णुका स्मरण करता है, वह बाहर और भीतर सब ओरसे शुद्ध हो जाता है।' 
फिर नीचे लिखे मन्त्रसे आसनपर जल छिड़ककर दायें हाथसे उसका स्पर्श करे--- 
३% पृथ्वि त्यया धृता लोका देवि त्वं विष्णुना घृता 1 त्वे च धारय मां देवि पवित्रं कुरुचासनम्‌ ॥। 





विष्णु और रुद्रकी भावना करके-- 
यज्ञोपवीतमिति परमेष्ठी ऋषिः त्रिष्टुप्छन्दः लिङ्गोक्ता देवता श्रौतस्मार्तकर्मानुष्ठानाधिकारसिद्धये यज्ञोपवीतपरिधाने 
विनियोगः । 
--यह विनियोग पढ़े ओर-- | 
32 यज्ञोपवीतं परमं पवित्रं प्रजापतेर्यत्सहजं पुरस्तात्‌ । 
आयुष्यम्रयं प्रतिमुञ्च शुभ्रं यज्ञोपवीतं बलमस्तु तेजः I 
यज्ञोपवीतमसि यज्ञस्य त्वा यज्ञोपवीतेनोपनह्यामिः॥ 
(W To सुत्र २। २। ११) 
इस मन्त्रको पढ़कर एक जोड़ा यज्ञोपवीत पहने। फिर कम-से-कम बीस बार गायत्री-मन्त्रका जप RI 
बर्तवैश्वदेव करनेवालेको तीन यज्ञोपवीत धारण करके कम-से-कम तीस बार गायत्रीका जप करना चाहिये। इसके बाद 
प्राचीन यज्ञोपवीतंको गलेसे बाहर निकालकर “समुद्रे गच्छ स्वाहा'--इस मन्त्रको पढ़कर जलाशयमें फेंक दे । इस प्रकार 
यज्ञोपवीत धारण करनेके बाद ही संध्या आदि, कर्म TIN, अधिकार होता. alby eGangotri - | 

“हे पृथ्वी देवि ! तुमने सम्पूर्ण लोकोंको धारण कर रखा है और भगवान्‌ विष्णुने तुम्हें धारण 
किया है । हे देवि ! तुम मुझे धारण करो ओर मेरे आसनको पवित्र कर दो।' 
इसके बाद यथारुचि शास्त्रानुकूल भस्म, चन्दन* आदिका तिलक करे | 
तत्पश्चात्‌ *3३% केशवा4थ नमः स्वाहा’, ' 3३% नारायणाय नमः स्वाहा', '३% माधवाय 
नमः स्वाहा'--इन तीनों मन्त्रोंको पढ़कर प्रत्येकसे एक-एक बार [कुल तीन बार] पवित्र जलसे 


+*मतिका चन्दनं चैव भस्म तोयं चतुर्थकम्‌ । 
एभिर्द्रव्यैर्यथाकालमूर्ध्वपुण्डं भवेत्‌ सदा ॥ (आह्लिकप्रकाश) 

यहाँ ऊर्ध्वपुण्डू शब्द तिलकके सभी प्रकारोंका उपलक्षक है । तात्पर्य यह कि तीर्थकी मिट्टी, चन्दन, भस्म अथवा 
जल- इन KET समयानुसार सदा ऊर्धवपुण्डू, त्रिपुण्ड आदि किया जाता है । [चन्दन देवताका प्रसाद ही धारण करे। 
केवल अपने लिये नहीं धिसना चाहिये 1] 

कुछ लोग भस्म और चन्दनमें गायत्रीमन्त्रका उपयोग करते हैं। सम्प्रदायनिष्ठ पुरुषोंको अपनी सम्प्रदाय-मर्यादाके 
अनुसार मन्त्रोंका उपयोग करना चाहिये । सर्वसाधारण स्मार्त पुरुषोंके लिये भस्मधारणका मन्त्र यहाँ लिखा जाता है-- 

(३% अग्निरिति भस्म वायुरिति भस्म जलमिति भस्म स्थलमिति भस्म व्योमेति भस्म सर्व ह वा इद भस्म मन एतानि चक्षूंषि’ 
इस मन्त्रसे भस्मको अभिमन्त्रित करके “त्र्यायुषं जमदग्नेः इस मन्त्रसे ललाटमें, “कश्यपस्य त्र्यायुषम' इस मन्त्रसे 
गलेमें, यद्देवेषु ARA, इस मन्त्रसे दोनों भुजाओँके मूलमें और 'तन्नोऽस्तु त्र्यायुषम्‌? इस मन्त्रसे हृदयमें लगावे । 

आचमन करे [आचमनके समय हाथ जानुओंके भीतर हो, पूर्व, ईशान या उत्तर दिशाकी 
ओर ही मुख हो । ब्राह्मण इतना जल पीये जो हृदयतक पहुँच सके, क्षत्रिय इतना ही जल 
ग्रहण करे जो कण्ठतक पहुँच सके, वैश्य इतना जल ले जो तालुतक जा सके। उस समय 
ओठ बहुत न खोले, अज्जुलियाँ परस्पर सटी रहें। अङ्गुष्ठ और कनिष्ठिका अलग रहें। खड़ा 
न हो, हँसता न रहे | जलमें फेन या बुलबुले आदि न हों] । ब्राह्मतीर्थसे तीन बार आचमन 
करनेके पश्चात्‌ '३% गोविन्दाय नमः” यह मन्त्र पढ़कर हाथ. धो ले। इसके बाद दो बार 
अंगूठेके मूलसे ओठको पोंछे, फिर हाथ धो ले। अँगूठेका मूल ब्राह्मतीर्थ है । तत्पश्चात्‌ 
भीगी हुई अङ्गुलियॉसे मुख आदिका स्पर्श करे। मध्यमा-अनामिकासे मुख, तर्जनी-अङ्गुष्ठसे 
नासिका, मध्यमा-अङ्गुष्ठसे नेत्र, अनामिका-अङ्गुष्ठसे कान, कनिष्ठिका-अङ्गुष्ठसे नाभि, दाहिने 
हाथसे हृदय, सब अङ्गुलियोसे सिर, पाँचों अङ्गलियॉसे दाहिनी बाँह और बायीं बाँहका स्पर्श 
करना चाहिये । 
तदनन्तर हाथमें जल लेकर निम्नाङ्कित संकल्प पढ़कर वह जल भूमिपर गिरा दे-- 
तत्सदद्यैतस्य श्रीब्रह्मणो द्वितीयपरार्धे श्रीश्वेतवाराहकल्ये जम्बूद्वीपे भरतखण्डे 

तत त त त त त त त त ् त न न न न ्त्त्च्च्च्च्च्च्च्च्च््तकततकततार भ्त 
आर्यावर्तैकदेशान्तर्गते पुण्यक्षेत्रे कलियुगे कलिप्रथमचरणे अमुक* संवत्सरे अमुकमासे . 
अमुकपक्षे अमुकतिथौ अमुकवासरे अमुकगोत्रोत्पन्नः अमुकरार्मा! me अहं ममोपात्तदुरित- 
क्षयपूर्वकं श्रीपरमेश्वरप्रीत्यर्थ प्रातः [सायं अथवा मध्याह्न] -सं करिष्ये । 

इसके बाद निम्नाद्धित विनियोग पढ़े _ | 

ऋतं चेति त्रयस्य माधुच्छन्दसो5घमर्षण ऋषिरनुष्ठप्छन्दो भाववृत्तं दैवतमपामुपस्पर्शने 
विनियोगः । 

फिर नीचे लिखे मन्त्रको एक बार पढ़कर एक ही बार आचमन करे 

३% ऋतञ्च सत्यञ्चाभीद्धात्तपसोऽध्यजायत। ततो रात्र्यजायत । ततः समुद्रो अर्णवः | 
समुद्रादर्णवादधिसंवत्सरो अजायत । अहोरात्राणि विदथद्धिश्वस्थ मिषतो वशी । सूर्याचन्द्रमसौ 


` धाता यथापूर्वमकल्पयत्‌। दिवञ्च पृथिवीञ्चान्तरिक्षमथो A:N 


(ऋ० अ० ८ Ho ८ व° ४८) 


* 'अमुक' शब्दके स्थानमें संवत्सर, मास आदिका नाम जोड़ लेना चाहिये | 
+ ब्राह्मण अपने नामके आगे शर्मा, क्षत्रिय वर्मा और वैश्य गुप्त शब्दका प्रयोग करे । 

[महाप्रलयके बाद इस महाकल्पके आरम्भमें] सब ओरसे प्रकाशमान तपरूप परमात्मासे 
ऋत (सत्संकल्प) और सत्य (यथार्थ भाषण) की उत्पत्ति हुई । उसी परमात्मासे रात्रि-दिन* 
प्रकट हुए तथा उसीसे जलमय समुद्रका आविर्भाव हुआ । जलमय समुद्रकी उत्पत्तिके पश्चात्‌ 
दिनों और रात्रियोंको धारण करनेवाला कालस्वरूप संवत्सर प्रकट हुआ जो कि पलक मारनेवाले 
जङ्गम प्राणियों ओर स्थावरोंसे युक्त समस्त संसारको अपने अधीन रखनेवाला है | इसके बाद 
सबको धारण करनेवाले परमेश्वरने सूर्य, चन्द्रमा, दिव. (स्वर्गलोक), पृथिवी, अन्तरिक्ष तथा 
महर्लोक आदि लोकोंकी भी पूर्वकल्पके अनुसार सृष्टि की। 

तदनन्तर प्रणतपूर्वक गायत्री-मन्त्र पढ़कर रक्षाके लिये अपने चारों ओर जल छिड़के। फिर 
नीचे लिखे विनियोगको पढे-- , 

उकारस्य ब्रह्म ऋषिर्देवी गायत्री छन्दः परमात्मा देवता सप्तव्याहतीनां प्रजापति- 


> 5 J 3 3) 2 
1 > v v S ar J x ”J Iie J » PIC p = I = 4 = 


* यहाँ रात्रि-दिन शब्दसे ब्रह्माकी रात्रि और दिन समझने चाहिये । 

देवता:, तत्सवितुरिति विश्वामित्र» तरहषिर्गायत्री छन्दः सविता देवता, आपोज्योतिरिति 
शिरसः प्रजापतिऋषिर्यजुरछन्दो ब्रह्मासिवायुसूर्या देवताः प्राणायामे विनियोगः । 
इसके पश्चात्‌ आँखें बंद करके नीचे लिखे मन्त्रसे प्राणायाम करे । उसकी विधि इस प्रकार 

है-- पहले दाहिने हाथके अँगूठेसे नासिकाका दायाँ छिद्र बंद करके बायें Tes वायुको अंदर 
खींचे, साथ ही नाभिदेहामें नीलकमलदलके समान झयामवर्ण चतुर्भुज भगवान्‌ विष्णुका ध्यान करते 
हुए घ्राणायाम-मन्त्रका तीन बार पाठ कर जाय। [यदि तीन बार मन्त्र-पाठ न हो सके तो एक ही 
बार पाठ करे और अधिकके लिये अभ्यास नढ़ावे ।] इसे पूरक कहते हैं । पूरकके पश्चात्‌ अनामिका 
और कनिष्ठिका अङ्गुलियोंसे नासिकाके बायें छिद्रको भी बंद करके तबतक शासको रोके रहे, 
जबतक कि प्राणायाम-मन्त्रका तीन बार [या शक्तिके अनुसार एक बार] पाठ न हो जाय ! इस 
समय हृदयके बीच कमलके आसनपर विराजमान अरुण-गौर-मिश्रित वर्णवाले चतुर्मुख ब्रह्माजीका 
ध्यान करे | यह कुम्भक क्रिया है। इसके बाद अँगूठा हटाकर नासिकाके दाहिने छिद्रसे वायुको 
धीरे-धीरे तबतक बाहर निकाले, जबतक घ्राणायाम-मन्त्रका तीन [या एक] बार पाठ न हो जाय। 





# "विश्वस्य जगतो मित्रं विश्वामित्रः प्रजापतिः ।' इस वचनके अनुसार विश्वामित्र शब्दका अर्थ प्रजापति ब्रह्मा है | 

इस समय शुद्धस्फटिकके समान श्वेत वर्णवाले त्रिनेत्रधारी भगवान्‌ शंकरका ध्यान करे। यह 
रेचक-क्रिया है। यह सब मिलकर एक प्राणायाम कहलाता है। 

प्राणायामका मन्त्र यह है-- 

3% भूः 32 भुवः ३ स्वः ३ महः 32 जनः 32 तपः 32 सत्यम्‌ 32 
तत्सवितुर्वरेण्यं भर्गो देवस्य धीमहि धियो यो नः प्रचोदयात्‌ । 32 आपो ज्योती रसोऽमृतं 
ब्रह्म भूर्भुवः स्वरोम्‌ ॥ (do आः प्रर १० अ° २७) 

हम स्थावर-जङ्गमरूप सम्पूर्ण विश्वको उत्पन्न करनेवाले उन निरतिशय प्रकाशमय परमेश्वरके 
भजनेयोग्य तेजंका ध्यान करते हैं, जो कि हमारी बुद्धियोंको सत्कर्माकी ओर प्रेरित करते हैं और 
जो भूर, भुवर्‌, स्वर, महर, जन, तप और सत्य नामवाले समस्तलोकोंमें व्याप्त हैं तथा जो 
सच्चिदानन्दस्वरूप जलरूपसे जगतका पालन करनेवाले, अनन्त तेजके धाम, रसमय, अमृतमय 
और भूर्भुवः स्वःस्वरूप (त्रिभुवनात्मक) ब्रह्म हैं । 

फिर नीचे लिखा विनियोग पढ़े 

सूर्यश्च मेति नारायण ऋषिः प्रकृतिइछन्दः सूर्यमन्युमन्युपतयो रात्रिश्च देवता 
अपामुपस्पर्हने विनियोगः । 

तत्पश्चात्‌ निम्नाङ्कित मन्त्रको पढ़कर एक बार आचमन करे 

ॐ सूर्यश्च मा मन्युश्च मन्युपतयश्च मन्युकृतेभ्यः पापेभ्यो रक्षन्ताम्‌। wr 
पापपकार्णं मनसा वाचा हस्ताभ्यां पद्भ्यामुदरेण शिक्षा रात्रिस्तदवलुम्पतु । यत्किञ्च दुरितं 
मयि इदमहं मामघृतयोनौ सूर्ये ज्योतिषि जुहोमि स्वाहा॥ (तैः आ प्रः १० अ° २५) 

सूर्य, क्रोधके अभिमानी देवता और क्रोघके स्वामी--ये सभी क्रोधवशा किये हुए पापोंसे 
मेरी रक्षा करें [अर्थात्‌ कृत पापोंको नष्ट करके होनेवाले पापोंसे बचावें] । रातमें मैंने मन, वाणी, 
हाथ, पैर, उदर और शिश्न (उपस्थ) इन्द्रियसे जो पाप किये हों, उन सबको रात्रिकालाभिमानी 
देवता नष्ट करें। जो कुछ भी पाप मुझमें वर्तमान है, इसे और इसके कर्तृत्वका अभिमान 


` रखनेवाले अपनेको मैं मोक्षके कारणभूत प्रकाशमय सूर्यरूप परमेश्वरमें हवन करता हूँ [अर्थात्‌ 


हवनके द्वारा अपने समस्त पाप और अहंकारको भस्म करता हूँ]! इसका भलीभाँति हवन 


हो जाय। 
उपर्युक्त आचमन-मन्त्र प्रातःकालकी संध्याका है। मध्याह्य और सायंकालके केवल 


आचमन-मन्त्र प्रातःकालसे भिन्न हें । 

_ मध्याह्का विनियोग और मन्त्र इस प्रकार है-- 


` आपः पुनन्त्विति नारायण ऋषिरनुष्ठप्‌ छन्द आपः पृथिवी ब्रह्मणस्पतिर्त्रह्म च देवता 
अपासुपस्पर्दाने विनियोगः । | 
इस विनियोगको पढ़े फिर नीचे लिखे मन्त्रको पढ़कर एक बार आचमन करे-- 
3७ आपः पुनन्तु पृथिवीं पृथिवी पूता पुनातु माम्‌ । पुनन्तु त्रह्मणस्पतित्रंह्मपूता पुनातु 
माम । यदुच्छिष्टमभोज्य यद्ठा दुश्चरितं मम । सर्व पुनन्तु मामापोऽसतां च प्रतिग्रह स्वाहा ॥। 
(तैः आ? प्रः १० अ° २३) 
जल पृथिवीको [प्रोक्षण आदिके द्वारा] पवित्र करे। पवित्र हुई पृथ्वी मुझे पवित्र RI 
चेदॉके पति परमात्मा मुझे शुद्ध करें। मैने जो कभी किसी भी प्रकारका उच्छिष्ट या अभक्ष्य 
भक्षण किया हो अथवा इसके अतिरिक्त भी मेरे जो पाप हों, उन सबको दूर करके जल मुझे 
शुद्ध कर दे तथा नीच पुरुषॉसे लिये हुए दानरूप दोषको भी दूर करके जल मुझे पवित्र करे। 
पूर्वोक्त सभी दोषॉका भलीभाँति हवन हो जाय। 

सार्यकालके आचमनका विनियोग और मन्त्र इस प्रकार है-- 

ang मेति नारायण ऋषिः प्रकृतिइछन्दोउभिमन्युमन्युपतयो<5्हश्व | देवता 
अफामुपस्पर्शने “विनियोग: । 

इस विनियोगको पढ़े । फिर नीचे लिखे मन्त्रको पढ़कर एक बार आचमन करे— 

ॐ अझिश्च मा मन्युश्च मन्युपतयश्च मन्युकृतेभ्यः पापेभ्यो रक्षन्ताम्‌। यदह्ना 
पापमकार्षं मनसा वाचा हस्ताभ्यां पदभ्यामुद्रेण शिक्षा अहस्तदवलुम्पतु । यत्किञ्च दुरित 
मयि इदमहं माममृतयोनौ सत्ये ज्योतिषि जुहोमि स्वाहा॥ (Ae आ प्रः १० अ० २४) 

अभि, क्रोधके अभिमानी देवता और क्रोधके स्वामी--ये सभी क्रोधवश किये हुए पापोंसे मेरी 
रक्षा करें [अर्थात्‌ कृत पापोंको नष्ट करके होनेवाले पापोंसे बचावें 1! मैंने दिनमें मन, वाणी, हाथ, 
चैर, उद्र और शिश्न (उपस्थ) इन्द्रियसे जो पाप किये हों उन सबको दिनके अभिमानी देवता नष्ट 
करें | जो कुछ भी पाप मुझमें वर्तमान है, इसे तथा इसके कर्तूत्वका अभिमान रखनेवाले अपनेको मैं 
मोक्षके कारणभूत सत्यस्वरूप प्रकारामय परमेश्वरमें हवन करता हूँ [ अर्थात्‌ हवनके द्वारा अपने सारे 
पाप और अहंकारको भस्म करता हुँ ]। इसका भलीभाँति हवन हो जाय | 

फिर निम्नाङ्कित विनियोगको पढे-- 
आपो हि हेति era सिन्थुद्दीप ऋषिर्गायत्री छन्द आपो देवता मार्जने विनियोगः । 


इसके पश्चात्‌ निम्नाद्धित तीन ऋचाओंके नौ चरणोंमेंसे सात चरणोंको पढ़ते हुए सिरपर जल 
सींचे, आठवेंसे पृथ्वीपर जल डाले और फिर नवें चरणको पढ़कर सिरपर ही जल सींचे। यह 
मार्जन तीन कुशों अथवा तीन अङ्गलियोंसे करना चाहिये। मार्जन-मन्त्र ये हैं-- ` 


३ आपो हि ष्ठा मयोभुवः । ३४ ता न ऊर्जे दधातन । 3० महेरणाय चक्षसे। 32 
यो वः शिवतमो रसः । 32 तस्य भाजयतेह नः । 32 उशतीरिव मातरः । 3» तस्मा आरं 
गमाम बः । 32 यस्य क्षयाय जिन्वथ। ३० आपो जनयथा च नः । 

| (यजु० आ० ११ मन्त्र ५०, ५१, ५२) 
हे जल ! तुम निश्चय ही कल्याणकारी हो, अतः [अन्नादि रसोके द्वारा] बलकी वृद्धिके 
लिये तथा अत्यन्त रमणीय परमात्मदर्शनके लिये तुम हमारा पालन करो । जिस प्रकार पुत्रोंकी 
` तुष्टि चाहनेवाली माताएँ उन्हें अपने स्तनोंका दुग्ध पान कराती हैं, उसी प्रकार तुम्हारा जो परम 

कल्याणमय रस है उसके भागी हमें बनाओ। हे जल ! जगतके जीवनाधारभूत जिस रसके एक 
अंझासे तुम समस्त विश्वको तृप्त करते हो; उस रसकी पपूर्णताको हम प्राप्त हों [अर्थात्‌ उस रससे 
हम पूर्णतया तृप्ति लाभ करें।] हे जल ! तुम हमें उस रसके भोक्ता बनाओ [अर्थात्‌ उसे 
भोगनेकी क्षमता दो] । 

तदनन्तर नीचे लिखे विनियोगको पढ़े-- 

डुपदादिवेत्यश्चिसरस्वतीन्द्रा ऋषयोऽनुष्टपछन्द आपो देवताः शिरस्सेके विनियोगः | 

फिर बायें हाथमें जल लेकर उसे दाहिने हाथसे ढक ले और नीचे लिखे मन्त्रसे 
अभिमन्त्रित करके उसे सिरपर छिड़क ले | 

š> yaka मुमुचानः स्विन्नः aa मलादिव। पूतं पवित्रेणेवाज्यमापः 
शुन्धन्तु मैनसः । (यजुः He २०, Ho Qo) 

जैसे पादुकासे अलग होता हुआ मनुष्य पादुकाके मलादि दोषोंसे मुक्त हो जाता है, जिस प्रकार 
पसीनेसे भीगा हुआ पुरुष स्नान करनेके पश्चात्‌ मैलसे रहित होता है तथा जैसें पवित्रक आदिसे भी शुद्ध 
हो जाता है, उसी प्रकार जल मुझे पापॉसे शुद्ध करे [अर्थात्‌ मुझे सर्वथा निष्पाप कर दे] | 

पुनः निम्नाङ्कित विनियोग-वाक्यको पढ़े-- | 

DR त्र्युचस्य. माधुच्छन्दसोञ्घमर्षण त्रद्णिरनुष्ठुप्‌ छन्दो भाववृत्तं दैवतमघमर्षणे 
विनियोग: । 

फिर दाहिने हाथमें जल लेकर नासिकामें लगावे और [यदि सम्भव हो तो श्वास रोककर] 
नीचे लिखे मन्त्रको तीन बार या एक बार पढ्ते हुए मन-ही-मन यह भावना करे कि यह जल 
नासिकाके बायें छिद्रसे भीतर घुसकर अन्तःकरणके पापको दायें छिद्रसे निकाल रहा है, फिर उस 


जलकी ओर दृष्टि न डालकर अपनी बायीं ओर फेंक दे [अथवा वामभागमें शिलाकी भावना करके - 


उसपर उस पापको पटककर नष्ट कर देनेकी भावना करे] । 

अघमर्षण-मन्त्र इस प्रकार है 

ॐ ऋतञ्च सत्यञ्चाभीद्धात्तपसोऽध्यजायत। ततो रात्र्वजायत। ततः समुद्रो अर्णवः | 
'समुद्रादर्णवादधिसंबत्सरो अजायत । अहोरात्राणि विदङ्विइवस्य मिषतो वशी । सूर्याचन्द्रमसौ 
धाता यथापूर्वमकल्पयत्‌ | दिवञ्च पृथिवीञ्जान्तरिक्षमथो स्वः।* (ऋ अ० ८ ३० ८ व० ४८) 

*इस मन्त्रका अर्थ इसी पृष्ठ ९ पर दिया जा चुका है 


पुस्तकके | 

इसके पश्चात्‌ नीचे लिखे विनियोग-वाक्यंका पाठ करे--- | 
अन्तश्वरसीति तिरश्चीन ऋषिरनुष्टप्‌ छन्द आपी देवता अपामुपस्पर्शने विनियोगः | 
फिर निम्नाङ्कित मन्त्रको पढ़कर एक बार आचमन करे-- 
3० अन्तश्चरसि भूतेषु गुहायां विश्वतोमुखः। 
` त्वं यज्ञस्त्वं वषट्कार आपो ज्योती रसोऽमृतम्‌॥ | 
(कात्यायनपरिशिष्ट सूत्र) 
हे जलरूप परमात्मन्‌ ! तुम समस्त प्राणियोंके भीतर उनकी हृदयरूप गुहामें विचरते हो, तुम्हारा 
सब ओर मुख है; तुम्हीं यज्ञ हो, तुम्हीं वषट्कार (इन्द्रादिका भाग हविष्य) हो और तुम्ही जल 
प्रकाश, रस एवं अमृत हो | 
तदनन्तर नीचे लिखे विनियोग-वाक्यका पाठमात्र करे-- 
उ%कारस्य ब्रह्म ada गायत्री छन्दः परमात्मा देवता, Koi सहाव्याहृतीनां 
ऋषिर्गायत्री छन्दः सविता देवता सूर्यार्घ्यदाने विनियोगः । 

- सँध्योपासनविधि पुष्ठ १९ 

फिर सूर्यके सामने एक चरणकी एँड़ी (पिछला भाग) उठाये हुए अथवा एक पैरसे खड़ा 
होकर या एक पैरके आधे भागसे खड़ा हो उकार और व्याहतियोंसहित गायत्री-मन्त्रको तीन 
बार पढ़कर पुष्प मिले हुए जलसे सूर्यको तीन बार अर्घ्य दे। प्रातः और मध्याह्का अर्घ्य जळमें 
देना चाहिये । यदि जल न हो तो स्थलको भलीभाँति जलसे धोकर उसीपर अर्घ्यका जल गिरावे; 
परन्तु सायंकालका अर्घ्य कदापि जल्में न < | खड़ा होकर अर्घ्य देनेका नियम केवल प्रातः 
और मध्याहकी संध्यामें है; सायंकालमें तो बैठकर भूमिपर ही अर्घ्य-जल गिराना चाहिये । 
मध्याह्ककी संघ्यामें एक ही बार अर्घ्य देना चाहिये और प्रातः एवं सायं-संध्यामें तीन-तीन 
बार सूर्यार्घ्य देनेका मन्त्र [अर्थात्‌ प्रणन-व्याहतिसहित गायत्री-मन्त्र] इस प्रकार है 

ॐ भूर्भुवः स्वः तत्सवितुर्वरेण्यं भर्गो देवस्य धीमहि धियो यो नः प्रचोदयात्‌ । * 

(यजु० 3813) 
इस मन्त्रको पढ़कर 'ब्रह्मस्वरूपिणे सूर्यनारायणाय इदमर्घ्यं दत्तं न मम' ऐसा कहकर ` 


वि _Z]!h⁄.NÑƏəh ) O]1b.,n — —  -..ən 


ने गायत्री-मन्त्रका अर्थ इसी पुस्तकके पृष्ठ २६ पर देखिये । 

प्रातःकाल* अर्घ्य समर्पण करे | 

तदनन्तर नीच लिखे विनियोग वाक्यको पढ़े 

उद्दयप्रिति प्रस्कण्व ऋषिरनुष्ठुप्छन्दः सूर्यो देवता, उदुत्यमिति प्रस्कण्व ऋषिर्निचृद्ायत्री 
छन्दः सूर्यो देवता, चित्रमिति कुत्साङ्गिरस त्रश्‍षिरित्रष्टष्छन्दः सूर्यो देवता, तच्चक्षुरिति 
दध्यङ्ङाथर्वण ऋषिरेकाधिका ब्राह्मी त्रिष्टुप्छन्दः सूर्यो देवता सूर्योपस्थाने विनियोगः | 

तदनन्तर प्रातःकाल खड़ा होकर और सायंकाल बैठे हुए ही अञ्जलि बाँधकर तथा मध्याह्रकालमें 
खड़ा हो दोनों भुजा ऊपर उठाकर [यदि सम्भव हो तो] सूर्यकी ओर देखते हुए 'उद्दयम्‌' इत्यादि चार 
मन्त्रोंको पढ़कर उन्हें प्रणाम करे | फिर अपने स्थानपर ही सूर्यदेवकी एक बार प्रदक्षिणा करते हुए उन्हें 
नमस्कार करके बैठ जाय। [मध्याहृकालमें गायत्री-मन्तर, विभ्राटू-अनुवाक, पुरुषसूक्त, शिवसंकल्प 
और मण्डलब्राह्मणका भी यथासम्भव पाठ करना चाहिये T 1] 


> Tg __ *मध्याहकाल्मे जह्ालरूपिणेके Rae और सकल an ककन स्थानपर 'विष्णुस्वरूपिणे'और सायंकालमें 'रुद्रस्वरूपिणे' ऐसा परिवर्तन कर 


imam च यथारक्तिविभ्राडित्यनुवाकपुरुषसूक्तरिवसंकल्पमण्डलब्राह्मणैरित्युपस्थाय प्रदक्षिणीकृत्य 


नमस्कृत्योपविरोत्‌ (कार Ye क° Q)! 

संघ्योपासनविथि | पृष्ठ २९ 
३% sz तमसस्परि स्वः पर्यन्त उत्तरम्‌। देवं देवत्रा सूर्यमगन्म ज्योतिरुत्तमम्‌ ॥ 
(यजु ३० २० Ñe २१) 
हम अन्धकारसे ऊपर उठकर उत्तम स्वर्गलोकको तथा देवताओंमें अत्यन्त उत्कृष्ट सूर्यदेवको 
भलीभाँति देखते हुए उस सर्वोत्तम ज्योतिर्मय परमात्माको प्राप्त sil 
` ॐ saat जातवेदसं देवं वहन्ति केतवः । दूरो विश्वाय सूर्यम्‌।। 
(यजु ३० ७ म? ४१) 
उत्पन्न हुए समस्त प्राणियोंके ज्ञाता उन. सूर्यदेवको छन्दोमय अश्व सम्पूर्ण जगतको उनका 
दर्शन कराने [या दृष्टि प्रदान करने] के लिये ऊपर-ही-ऊपर शीघ्रगतिसे लिये जा रहे हैं। 
ॐ चित्रं देवानामुदगादनीकं चक्षु्मित्रस्य वरुणस्याभेः । आप्रा द्यावापृथिवी 
अन्तरिक्ष * सूर्य आत्मा जगतस्तस्थुषश्च a 
, | (यजु० अ० ७ Ho ४२) 
जो तेजोमयी किरणोंके पुञ्ज हैं, मित्र, वरुण तथा अभि आदि देवताओं एवं समस्त विश्वके 
नेत्र हैं और स्थावर तथा जङ्गम--सबके अन्तर्यामी आत्मा हैं, वे भगवान्‌ सूर्य आकाश, पृथ्वी . 

y संध्योपासनविधि Ha पृष्ठ २२ 


और अन्तरिक्षलोकको अपने प्रकाशसे पूर्ण करते हुए आश्चर्यरूपसे उदित हुए हें । 

३% तञ्चक्षुर्देवहित पुरस्ताच्छुक्रमुच्चरत्‌। पश्येम शरदः शत जीवेम शरदः शतं. 
शृणुयाम शरद: शर्त प्रत्रवाम शरदः शतमदीनाः स्याम शरदः शतं. भूयश्च शारदः 
शतात्‌ ॥* 

(यजु० अ० ३६ Ho २४) 


* इसके बाद कुछ प्रतियोंमें अङ्गन्यासका उल्लेख मिलता है, किंतु धर्माब्धिसार आदि ग्रन्थोंमें न्यास आदि 
कर्मको अविवक्षित बताया है, अतः उसका करना न करना अपनी इच्छापर निर्भर है। जो लोग अङ्गन्यास करनेकी 
इच्छा रखते हों, उनकी सुविधाके लिये यहाँ अङ्गन्यास-विधि दी जाती है-- 

३% हृदयाय नमः॥ १॥ 3३% भूः शिरसे स्वाहा ॥ २॥ ३ भुवः शिखायै वषट्‌ ॥ ३ ॥ ३% स्वः कवचाय 
हुम्‌ ॥ ४॥ ३ भूर्भुवः नेत्राभ्यां वौषट्‌ ॥ ५॥ 32 भूर्भुवः स्वः अस्राय फट्‌॥ ६॥ 

उपर्युक्त छः मन्त्रवाक्य अङ्गन्यासके Š | इनमेंसे पहले वाक्यका उच्चारण कर दाहिने हाथकी पाँचों अन्नूलियोंसे 
हृदयका स्पर्श करे | दूसरे वाक्यसे मस्तकका और तीसरेसे शिखाका स्पर्श करे। चतुर्थ वाक्य पढ़कर दाहिने हाथकी 
Ita बायें कंधेका और बायें हाथकी दायें कंधेका स्पर्श करे। पञ्चम वाक्यसे दोनों नेत्रोंका स्पर्श 
करना चाहिये। छठा वाक्य पढ़कर दाहिने हा ओरसे पीछेकी ओर ले जाकर दाहिनी ओरसे आगेकी ओर 
ले आवे और तर्जनी तथा मध्यमा अङ्गुियोंसे बायें हाथकी हथेलीपर ताली बजावे। 

संध्योपासनविधि पृष्ठ २३ 








देवता आदि सम्पूर्ण जगतका हित करनेवाले और सबके नेत्ररूप वे तेजोमय भगवान्‌ सूर्य 
पूर्व दिशासे उदित हो रहे हैं । [उनके प्रसादसे] हम सौ वर्षांतक देखते रहें, सौ वर्षांतक जीते 
रहें, सौ वर्षोतक सुनते रहें, सौ वर्षोतक हममें बोलनेकी शक्ति रहे तथा सौ वर्षोतक हम कभी - 
दीन-दशाको न प्राप्त हों। इतना ही नहीं; सौ वर्षोसे अधिक कालतक भी हम देखें, जीवें, सुनें, 
बोलें एवं कभी दीन न हों । ॒ | 

इसके बाद-- 

तेजोऽसीति धामनामासीत्यस्य च परमेष्ठी प्रजापतिक्रषिर्यजुस्रिष्टुबुगुष्णिहो छन्दसी 
सविता देवता गायत्र्याबाहने विनियोगः । 

इस विनियोगको पढ़कर निम्नाङ्कित मन्त्रसे विनयपूर्वक गायत्रीदेवीका आवाहन करे-- 

ॐ तेजोऽसि शुक्रमस्यमृतमसि । धामनामासि प्रियं देवानामनाधृष्टं देवयजनमसि॥ 

| (यजुः आ० १॥ ३१) : 

हे सूर्यस्वरूपा गायत्री देवि ! तुम देदीप्यमान तेजोमयी हो, शुद्ध हो ओर अमृत (नित्य 
ब्रह्मरूपा) हो । तुम्हीं परम धाम और नामरूपा हो | तुम्हारा किसीसे भी पराभव नहीं होता | तुम 
देवताओंकी प्रिय और उनके यजनकी साधनभूता हो [मैं तुम्हारा आवाहन करता हूँ ] । 

) संध्योपासनविधि पृष्ठ २४ 


फिर नीचे लिखे विनियोग-वाक्यको पढ़े-- 

गायत्र्वसीति विवस्वान्‌ sf erase परमात्मा देवता 
गायत्र्युपस्थाने विनियोगः । ; 

तत्पश्चात्‌ नीचे लिखे मन्त्रसे गायत्रीको प्रणाम करे | 

ॐ गायत्र्यस्येकपदी द्विपदी त्रिपदी चतुष्पद्यणदसि न हि पद्यसे नमस्ते तुरीयाय 
दर्शताय पदाय परोरजसेऽसावदो मा प्रापत्‌॥ 

(बृहदारण्यक ५। १४ । ७) 

हे गायत्रि ! तुम त्रिभुवनरूप प्रथम चरणसे एकपदी हो, ऋक्‌, यजुः एवं सामरूप द्वितीय 
चरणसे द्विपदी हो। प्राण, अपान तथा व्यानरूप तृतीय चरणसे त्रिपदी हो और तुरीय ब्रह्मरूप 
चतुर्थ चरणसे चतुष्पदी हो । निर्गुण स्वरूपसे अचिन्त्य होनेके कारण तुम 'अपद' हो [इसीलिये 
वेद 'नेति-नेति' कहकर तुम्हारे स्वरूपका वर्णन करते हैं ]। अतएव मन-बुद्धिके अगोचर होनेसे 
तुम सबके लिये प्राप्य नहीं हो । तुम्हारे दर्शनीय (अनुभव करनेयोग्य) चतुर्थ पदको, जो प्रपञ्चसे 
परे वर्तमान शुद्ध परब्रह्मरूप है, नमस्कार है। तुम्हारी TÜ fs डालनेवाले वे राग-द्वेष, 

संध्योपासनविधि पृष्ठ २५ 


2... ्त्त्त्त्त्त्त्त्त्त्त्त्त्त्त्त्त् a = ्््््च्च्च्च् 


काम-क्रोध आदिरूप पाप मेरे पास न पहुँच सकें [अर्थात्‌ परब्रह्मस्वरूपिणी तुम्हें में निर्विघ्न प्राप्त 
करूँ] ।* 

इसके अनन्तर नीचे लिखे विनियोग-वाक्यको पढ़े-- हल ती 

अकारस्य ब्रह्म ऋषिर्देवी गायत्री छन्दः परमात्मा देवता, तिसृणां महाव्याहतीनां 
भप्रजापतिक्रशषिर्गायत्र्युष्णिगनुष्टुभइछन्दांस्यझिवायुसूर्या देवताः तत्सवितुरिति विश्वामित्र 
ऋषिर्गायत्री छन्दः सविता देवता जपे विनियोगः । 

फिर नीचे लिखे अनुसार गायत्री-मन्त्रका कम-से-कम १०८ बार माला आदिसे गिनते हुए 
जप RI अधिक जहाँतक हो अच्छा Š | जपके समय गायत्रीके तेजोमयस्वरूपका ध्यान 


# इस मन्त्रका दूसरा अर्थ इस प्रकार भी हो सकता है-- 

š EIR देवि 1 तुम समग्र ब्रह्मरूपा होनेके कारण एक पदवाली हो [अर्थात्‌ जो कुछ है, वह ब्रह्मस्वरूप ही 
` है, इस न्यायसे तुम एक पदवाली हो] । सगुण-निर्गुणरूपा होनेसे तुम दो पदोंवाली हो । ब्रह्मा, विष्णु और शिवरूपसे 
तीन पदोंवाली हो । विराट्‌ हिरण्यगर्भ, ईश्वर और परब्रह्मरूपा होनेके कारण तुम चार पदोंवाली हो। अचिन्त्य T 
तुम 'अपद' हो, अतएव सबके लिये तुम प्राप्त नहीं हो । तुम्हारे दर्शनीय (अनुभव करनेयोग्य) चतुर्थ पदको 
प्रपञ्चसे परे वर्तमान शुद्ध परबह्मस्वरूप है, नमस्कार है। तुम्हारी ग्रासिमें fm डालनेवाले वे राग-द्वेष, 
काम-क्रोध-आदिरूप पाप मेरे पास न पहुँच सकें [अर्थात्‌ परन्रह्मस्वरूपिणी ! तुम्हें मैं निर्विन्न प्राप्त करूं] । 

और मन्त्रके अर्थका अनुसंधान होता रहे तो बहुत ही उत्तम है । गायत्री-मन्त्र इस प्रकार है-- 

३% भूर्भुवः स्वः तत्सवितुर्वरेण्यं भर्गो देवस्य धीमहि धियो यो नः प्रचोदयात्‌ ३ । 

| (यजु अ० ३६ मं० ३) 

हम स्थावर-जङ्गमरूप सम्पूर्ण विश्वको उत्पन्न करनेवाले उन निरतिशय प्रकाशमय परमेश्वरके 
भजनेयोग्य तेजका ध्यान करते हैं जो हमारी बुद्धियोंको सत्कर्माकी ओर प्रेरित करते हैं तथा जो 
Yok, भुवर्लोक और स्वर्लोकरूप सच्चिदानन्दमय परब्रह्म हें ।* 

तदनन्तर नीचे लिखे विनियोग-वाक्यका पाठ करे  . 

विश्वतश्चक्षुरिति भौवन Ressa विश्वकर्मा देवता सूर्यप्रदक्षिणायां 
विनियोगः । 

फिर नीचे लिखे मन्त्रसे अपने स्थानपर खड़े होकर सूर्यदेवकी एक बार प्रदक्षिणा करे 





* इस मन्त्रका अर्थ ऐसा भी है-- 
सच्चिदानन्द, विराट्स्वरूप, सब संसारको उत्पन्न करनेवाले परमेश्वरके उस भजनेयोग्य तेजका हमलोग ध्यान करते 
हैं, जो हमलोगोंकी बुद्धियोंको अपने स्वरूपमें लगावें । 

३ॐ विश्वतश्चक्षुरुत विश्वतोमुखो विश्वतोबाहुरुत विश्वतस्पात्‌ 1 

सम्बाहुभ्यां धमति सम्पतत्रैद्यावाभूमी जनयन्‌ देव एकः ॥ * (यजुः अः १७ मं? 7 १९) 

वे एकमात्र परमात्मा पृथ्वी और आकाशकी रचना करते समय धर्माधर्मरूप भुजा ओर 
पतनशील पञ्च महाभूतोंसे संगत होते अर्थात्‌ काम लेते हें । तात्पर्य यह कि धर्माधर्मरूप निमित्त 
और पञ्चभूतरूप उपादान कारणोंसे अन्य साधनकी सहायता लिये बिना ही सबकी सृष्टि करते 
हैं। उनके सब ओर नेत्र हैं, सब ओर मुख हैं, सब ओर भुजाएँ हैं ओर सब ओर चरण Š 
[ अर्थात्‌ सर्वत्र उनकी सभी इन्द्रियाँ हैं, अथवा सब प्राणी परमेश्वरके स्वरूप हे; अतः उनके 
जो नेत्र आदि हैं, वे उनमें व्याप्त परमात्माके ही नेत्र आदि हैं ] । 

इसके पश्चात्‌ बैठकर निम्नाङ्कित विनियोगका पाठ करे 


ॐ देवा गातुविद इति मनसस्पतिऋषिर्विराडनुष्टुप्छन्दो वातो देवता जपनिवेदने विनियोगः । 
फिर--- 


, sk प्रदश्षिणाका पौराणिक इलोक इस प्रकार है-- 
| यानि काति च पापानि जन्मान्तरकृतानि च | तानि तानि प्रणश्यन्ति प्रदक्षिणपदे पदे ॥ 

३० देवा गातुविदो गातुं वित्त्वा गातुमित मनसस्पत इमं देव यज्ञ. स्वाहा व्वाते धाः । 
(यजु० ३० २ Ñe २१) 
“हे यज्ञवेत्ता देवताओ ! आपलोग हमारे इस जपरूपी यज्ञको पूर्ण हुआ जानकर अपने 
गन्तव्य मार्गको पधारें। हे चित्तके प्रवर्तक परमेश्वर ! मैं इस जप-यज्ञको आपके हाथमें अर्पण 
करता V | आप इसे वायुदेवतामें स्थापित करें*।' 
इस मन्त्रको पढ़कर नमस्कार करनेके अनन्तर--- 


अनेन यथाशक्तिकृतेन गायत्रीजपाख्येन कर्मणा भगवान्‌ सूर्यनारायण: प्रीयताँ न मम । 
यह वाक्य पढ़े | इसके-बाद--- 


उत्तमे शिखरे इति वामदेव त्ररण्रनुष्ठुप्छन्दः गायत्री देवता गायत्रीविसर्जने विनियोग: । 
` इस विनियोगको पढ्कर-- 


३% उत्तमे शिखरे देवी भूम्यां पर्वतमूर्धनि । ब्राह्मणेभ्यो5भ्यनुज्ञाता गच्छ देवि यथासुखम्‌॥ 
(ते? आ? प्रर १० अ° ३०) 
: * वाते हि यज्ञोऽवतिष्ठते । तथा च श्रुतिः--वायुरेवाम्निस्तस्माद्‌ यदैवाध्वर्युरुत्तमं कर्म करोत्यथैनमेवाप्येति । 


CC-0. Mumukshu Bhawan Varanasi Collection. Digitized by eGangotri 


संध्योपासनविधि पृष्ठ २९ 








. “हे गायत्री देवि ! अब तुम अपने उपासक ब्राह्मणोंके पाससे उनकी अनुमति लेकर भूमिपर 
स्थित जो मेरुनामक पर्वत है, उसकी चोटीपर विद्यमान जो सुरम्य शिखर है, वही तुम्हारा 
वासस्थान है; उसमें निवास करनेके लिये सुखपूर्वक जाओ ।' 

इस मन्त्रको पढ़कर गायत्री देवीका विसर्जन करे, फिर निम्नाङ्कित वाक्य पढ़कर यह 
संध्योपासनकर्म परमेश्वरको समर्पित करे--- 
अनेन संध्योपासनाख्येन कर्मणा श्रीपरमेश्वरः प्रीयतां न मम। ३% 
तत्सदद्मह्यार्पणमस्तु । 
फिर भगवानका स्मरण करे--- 
यस्य स्मृत्या a नामोक्त्या तपोयज्ञक्रियादिषु। 
न्यूनं सम्पूर्णतां याति सद्यो वन्दे तमच्युतम्‌॥ 
श्रीविष्णवे नमः॥ श्रीविष्णवे नमः॥ 
॥ श्रीविष्णुस्मरणात्परिपूर्णतास्तु॥ 
॥ इति॥ 





संध्योपासनविधि : य i पृष्ठ ३० 





संध्याकालनिर्णय 
उत्तमा तारकोपेता मध्यमा लुप्ततारका । 
कनिष्ठा सूर्यसहिता प्रातःसंध्या त्रिधा स्मृता॥ १॥ 
मध्या मध्याह्ने॥ २॥ 
उत्तमा सूूर्यसहिता मध्यमा लुप्तभास्करा । 
कनिष्ठा तारकोपेता सायंसंध्या त्रिधा स्मृता॥ ३॥ 
सन्ध्या येन न विज्ञाता सन्ध्या येनानुपासिता । जीवन्नेव भवेच्छूद्रो मृतः श्वा चाभिजायते॥ 
(देवीभागवत ११ । १६। ६) 
“जो द्विज संध्या नहीं जानता और संध्योपासन नहीं करता वह जीता हुआ ही शूद्र हो जाता है और 
मरनेपर कुत्तेकी योनिको प्राप्त होता है ।' 
सन्ध्याहीनोऽशुचिर्नित्यमनर्हः सर्वकर्मसु । यदन्यत्‌ कुरुते कर्म न तस्य फलभाग्भवेत्‌॥ 
(दक्षस्मृति २ । २०) 
'संध्याहीन द्विज नित्य ही अपवित्र है और सम्पूर्ण धर्मकार्य करनेमें अयोग्य है । वह जो कुछ अन्य 
कर्म करता है उसका फल उसे नहीं मिलता ।' 

न तिष्ठति तु यः पूर्वा नोपास्ते यश्च पश्चिमाम्‌ ! 
स शाद्रवट्टहिष्कार्यः सर्वस्माद्‌ झिजक्कर्मणः ॥ 


(मनु० २। १०३) 
जो द्विज प्रातःकाल और सायंकालकी संध्या नहीं करता, उसे शूद्रकी भाँति द्विजातियोंके 
करनेयोग्य सभी कर्मासे अलग कर देना चाहिये | 
सन्ध्यामुपासते ये तु सततं शासितत्रताः । 
विधूतपापास्ते यान्ति ब्रह्मलोकं सनातनम्‌ ॥ 
( 


'जो प्रदोसित ब्रती सदा संध्योपासन करते हैं, उनके पाप नष्ट हो जाते हैं और वे सनातन 
ब्रह्मलोकको प्राप्त mati ' 
याबन्तोऽस्यां पृथिव्यां हि विकर्मस्थास्तु वै द्विजाः । 
तेषां वै पावनार्थाय सन्ध्या सृष्टा स्वयम्भुवा ॥ 
(याज्ञवल्क्य) 
इस पृथ्वीपर निषिद्ध कर्म करनेवाले जितने भी द्विज हैं, उन सबको पवित्र करनेके लिये स्वयं 
ब्रह्माजीने संघ्याका निर्माण किया | 

निशायां वा दिवा वापि यदज्ञानकृतं भवेत्‌ । 
त्रिकालसन्ध्याकरणात्तत्सव॑ हि प्रणश्यति N 
(याज्ञवल्क्य) 


रातमें या दिनमें जिस किसी समय अज्ञानके कारण जो भी अनुचित कर्म घटित हो जाते हैं 
वे सब त्रिकाल संध्या करनेसे नष्ट हो जाते हैं। 


सन्ध्यालोपस्य चाकर्ता स्त्रानशीलश्व यः सदा । 
तं दोषा नोपसर्पन्ति गरुत्मन्तमिवोरगाः u 


(कात्यायन) 
“जो कभी संध्याका लोप नहीं करता अर्थात्‌ नित्य संध्या करता है और जो सदा स्नानशील 
है, उसके पास दोष उसी तरह नहीं रहते जैसे गरुडके सान्निध्यमें साँप | 

